cyanic-selkie/wikianc huggingface dataset:
Digital til analog-omformar
I elektronikken er ein digital til analog-omformar (DAC eller DA-omformar) ei innretning som gjer digital kode om til eit analogt signal (straum, spenning eller elektrisk ladning). Digital til analog-omformarar er grensesnittet mellom den abstrakte digitale verda og den analoge verkelege verda.
Ein analog til digital-omformar (ADC) gjer den motsette operasjonen.
Grunnleggjande ideell funksjon
Den fundamentale funksjonen til ein DAC er å gjere verdiar med endeleg presisjon (vanlegvis binære tal) om til ein fysisk kvantitet (straum, spenning eller ladning). Det vanlege er at den fysiske kvantiteten er ein lineær funksjon av inngangsverdien. Vanlegvis vert desse verdiane oppdatert ved faste intervall, og dei kan bli sett på som verdiar henta frå ein punktprøvingsprosess. Desse verdiane vert sende til DACen og lagra i til dømes eit register. Saman med datasignalet er det vanleg å sende eit klokkesignal som gjer at inngangsverdiane vert omforma ved faste intervall. Den analoge verdien på utgangen vert oppdatert straks klokkesignalet kjem.
Det faktum at DACar i praksis ikkje lagar ein sekvens av dirac impulsar (som, ved ideell låg-pass filtrering, resulterer i det originale signalet før punktprøving), men i staden lagar ein sekvens med stykkevis konstante verdiar eller rektangulære verdiar, gjer at det er ein implesitt effekt som stammar frå nulte ordens hald operasjonen på frekvensresponsen til utgangen. Effekten er at det er ein lett avrunding av forsterkinga ved høgare frekvensar (eit 3.9224 dB tap ved Nyquistfrekvensen). Denne nulte ordens hald-effekten er ein konsekvens av hald funksjonaliteten til DACen og ikkje på grunn av punktprøvinga som kan vere i forkant med ein vanleg analog-til-digital omformar slik som det ofte er misforstått.
Audio
Dei fleste moderne lydsignal er lagra på eit digitalt format (til dømes MP3 eller CD). For at signala skal kunne høyrast i ein høgtalar må dei gjerast om til eit fysisk analogt signal. DA-omformarar finn ein difor i CD-spelarar, digitale musikkavspelarar, og lydkort i datamaskiner.
Spesialiserte sjølvstendige DA-omformarar kan også finnast i høgytelses hi-fi system. Desse tar vanlegvis imot den digitale utgangen frå ein CD-spelar og gjer om signalet til eit analogt lydsignal som blir sendt til førforsterkartrinnet. Nokre av desse kan også koplast med datamaskiner ved hjelp av eit USB-grensesnitt.
Video
Videosignal frå ei digital kjelde, slik som ei datamaskin, må gjerast om til analoge signal viss dei skal visast på ein analog skjerm. Slik ståa er i 2007 er analoge inngangar meir vanleg å bruke enn digitale, men dette kan fort endrast ettersom flatskjermar med DVI og/eller HDMI-tilkoplingar blir meir vanleg. Ein video DAC er uansett bygd inn i alle digitale videoavspelarar med analoge utgangar. DA-omformaren er vanlegvis integrert med noko minne (RAM), som inneheld omgjeringstabellar for gamma korreksjon, kontrast og lysstyrke. Dette lagar ei innretning som vert kalla RAMDAC.
DAC typar
Dei mest vanlege typane av elektroniske DA-omformarar er:
Yting for DA-omformarar
DA-omformarar er starten på den analoge signalkjeda, noko som gjer dei svært viktige for systemytelse. Dei viktigaste karakteristikkane for desse einingane er:
Andre målingar som fasedistorsjon og jitter, kan også vere viktig for enkelte applikasjonar.
Makoto Segawa
Makoto Segawa er ein tidlegare japansk fotballspelar.
Han spela for klubbane Yokohama Flügels, Fukushima FC og Vegalta Sendai.
Sidmar Antônio Martins
Sidmar Antônio Martins er ein tidlegare brasiliansk fotballspelar.
Vest-Agder fylke
Vest-Agder er eit tidlegare fylke i Noreg. Fylket var det sørlegaste i landet og grensa til Rogaland i vest, Aust-Agder i nord og aust og til Skagerrak i sør. Det omfatta kyststrekninga frå Kvåsefjorden aust for Kristiansand til Åna-Sira, den nedre delen av dalføret til Otra og dei nord–sørgåande dalane Mandalen, Audnedalen, Lyngdalen, Kvinesdalen og Sirdalen med omliggjande skogs-, hei- og fjellområde. I Vest-Agder låg Noregs sørlegaste punkt, øya Pysen, søraust for Mandal. Lindesnes er det sørlegaste punktet på fastlandet.
Vest-Agder blei oppretta som fylke i 1685 då Agdesiden amt blei delt i Nedenes amt (seinare Aust-Agder fylke) og Lister og Mandals amt (nåverande Vest-Agder fylke). Fylket fekk sitt nåverande namn i 1919. Administrasjonen i fylkeskommunen hadde hovudsete i Kristiansand. I 2020 blei Vest-Agder del av nye Agder fylke.
Fylkesvåpenet til Vest-Agder er på grøn botn ei gull eik. Motivet er vald sidan eika var eit viktig råmateriale for eksport i Vest-Agder i tidlegare tider. Våpenet blei godkjent ved kongeleg resolusjon 12. desember 1958 og er teikna av Hallvard Trætteberg. Fylkesblomen til Vest-Agder er sommareik og fylkessteinen er farsunditt.
Samferdsel
Sørlandsbanen går aust–vest gjennom fylket eit stykke innanfor kysten. Dei mange nord–sørgåande dalane har gjort det naudsynt med ei rekke lange tunnelar på Sørlandsbanen mellom Kristiansand og grensa mot Rogaland, mellom anna landets 4. og 5. lengste jernbanetunnelar, Kvinesheitunnelen (9065 m) og Hægebostadtunnelen (8474 m). E 18/E 39 (E 18 aust for Kristiansand) går gjennom fylket like innanfor kysten. Vegen passerer alle dei viktigaste tettstadene unnateke Farsund og Vennesla. I nord går Fylkesveg 42 (Arendal–Egersund) gjennom fylket, på tvers av dei nord-sørgåande dalføra. I fleire av desse dalane går riksvegar som bind dei indre strøka saman med kystområda, mellom anna Setesdalsvegen (Riksveg 9, Kristiansand–Haukeligrend) nordover frå Kristiansand og Fylkesveg 43 nordover frå Farsund og Lyngdal. Vest-Agder hadde i 2005 3911 km offentlege vegar, 4,2 % av landets vegnett. Kristiansand har ferjesamband til Danmark. Kjevik flyplass ved Kristiansand har i tillegg til ei rekke innanlandske samband også internasjonal trafikk. Flyplassen på Lista har berre charter- og godstrafikk.
Klima
Fylket ligg delvis på kvar si side av det store vasskiljet i Sør-Noreg, og har område som er utsett for vestavinden, men òg område som er verna mot aust. Den rådande vinden er austleg om vinteren, og vest til nordvest om sommaren. Kyststrekninga ved Lindesnes og Lista har forholdsvis ofte kuling, sjølv om sommaren.
Februar er den kaldaste månaden av året og ved kysten har ein då ein middeltemperatur på litt over 0 °C, medan det er vanleg med –3 til –5 °C i innlandet. Juli og august har middeltemperaturar på 15–16 °C i lågareliggande strøk heile fylket.
Ytre strøk av Vest-Agder har ein årsnedbør på kring 1000 mm, men lengst aust kjem det mindre enn dette. Mest nedbør kjem det eit stykke frå kysten i ei sone som får 1500–2000 mm. Dei indre dalstrøka får igjen mindre nedbør enn dette. Somme vintrar kan det falle store snømengder i austlege område i austavinden, medan det blir lite snø vest for Lindesnes.
Vennesla har noregsrekorden for snøfall på 24 timar. Den 4. februar 1960 fall det heile 131,8 mm snø, og snødjupna auka frå 15 til 52 cm. Same døgn fekk Mestad i Oddernes 128,7 mm nedbør og her auka snødjupna med 77 cm, frå 19 til 96 cm. Indre og høgare strøk kan få mykje snø i byevêr frå vest til nordvest.
Heiene har ein del tåke, særleg på hausten, medan kysten har mest tåke om våren.
Arona på Tenerife
Arona er ein by sør på øya Tenerife i Kanariøyane i Spania. Han ligg 81 km frå Santa Cruz de Tenerife, hovudstaden på øya. Han har kring 75 000 innbyggjarar og har vokse kraftig dei siste åra på grunn av turistindustrien. Storbyområdet kring byen har kring 120 000 innbyggjarar i lag med Adeje og San Miguel de Abona. I kommunen finn ein turiststader som Los Cristianos, Playa de las Americas, Costa del Silencio og Las Galletas. Her ligg òg Punta Salemas, det sørlegaste punktet på Tenerife.
Etter kvart som staden vart ein turistdestinasjon utover 1900-talet har folketalet auka kraftig. Om lag 60 % av innbyggjarane jobbar i dag i turistindustrien.
YouTube
YouTube er ein nettstad der brukarane sjølve kan lasta opp, vise og dele videoklipp. Nettstaden vart grunnlagt i februar 2005 av tre tidlegare medarbeidarar i PayPal. I dag har YouTube femti tilsette, og har hovudkontor i San Bruno i California i USA.
YouTube bruker Adobe Flash til å vise innhaldet, som omfattar klipp frå filmar og TV-program, musikkvideoar og heimelaga videofilmar. YouTube forbyr opplasting av materiale som er beskytta av opphavsrett, men dette har vist seg vanskeleg å gjennomføre. 9. oktober 2006 vart YouTube kjøpt opp av Google for 11 milliardar kroner.
Stoda i første kvartal 2008 var at YouTube ikkje gav noko forteneste. Profitten vart i 2007 sett på som ikkje substansiell av Google. Eksakte tal på profitten vert ikkje offentleggjort, men ein artikkel i Forbes juni 2008 projiserte ein inntekt på 200 millionar USD, grunna auka annonsesal. Prisen for ein annonse på YouTube sida var på den tida 175 000 USD kvar dag, pluss forpliktelsar om å kjøpe Google og YouTube annonsar andre plassar. Ein eigen kanal, forskjellig ved å ha ein eigen bakgrunn, kostar annonsørar 200 000 USD.
Vekst
YouTube er blant dei raskast veksande nettstadene på Internett, og er rangert som den fjerde mest populære nettstadenav Alexa Internet. 16. juli 2006 kunngjorde YouTube at det kvar dag vart sett 100 millionar filmklipp på YouTube. 65 000 nye videoar vart lasta opp kvar dag.
The Wall Street Journal publiserte i august 2006 ein artikkel der YouTube var vert for 6,1 millionar videoar, som kravde rundt 45 terabyte med lagringskapasitet. På den tida var det rundt 500 000 brukarkontoar. I april 2008 gav eit YouTube-søk omtrent 83,4 millionar videoar og 3,75 millionar brukarkanalar. Det er berekna at i 2007 brukte YouTube like mykje kapasitet som heile internett gjorde i år 2000, samtidig som over 13 timar med video vart lasta opp kvart minutt. I mars 2008 var kostnadane til bandbreidde berekna til rundt 1 million USD dagleg.
Problematikk rundt opphavsrett
Den amerikanske lova kring opphavsrett gjeld og for denne sida, og filmklipp som strid imot denne lova vert jamleg fjerna. På tross av dette vert materiale som bryt denne lova lasta opp i vidt omfang. Med fleire millionar av brukarar er det blitt ei uoverkommeleg oppgåve å holde auge med dette, ettersom rettsstridige klipp ofte berre blir fjerna om brukarar eller folk som sit på rettane gjer YouTube merksame på lovbrota. Frå oktober 2007 fekk medieverksemder tillating til å blokkere klipp utan å spørje om lov først, om desse klippa strid med deira opphavsrett.
Hollywood sine haldningar til YouTube er delte. Quincy Smith ifrå CBS peikte på at han har interesse av å beskytte ein serie som har stor suksess målt i sal, samtidig som han kan sjå eit marknadsføringspotensiale i å ligge på nettet for ein serie som går dårleg.
På forskjellige språk
YouTube har komme i fleire variantar, der heile sida er tilgjengeleg i denne språkdrakta eller med eit anna tilbod for dette området.
Google har som mål å konkurrere med videodelande nettsider som DailyMotion i Frankrike. Selskapet har og gjort ein avtale med lokale tv-stasjonar som M6 og France Télévisions til å sende video innhald.
17. oktober 2007 vart det annonsert at ein Hong Kong versjon var lansert. YouTube-representanten Steve Chen sa det neste målet ville vere Taiwan.
22. oktober 2007 hadde YouTube New Zealand sitt lanseringsparty, og erklærte dei hadde som mål å skape YouTube kjendisar ifrå New Zealand. Dette vart snart verkeleg gjennom YouTube show som Three Best Friends That Live Together og LiveFromJones.
Planar om å skape ein lokal versjon i Tyrkia har fått problem, ettersom tyrkiske myndigheiter har bedt YouTube om å sette opp eit kontor i Tyrkia, og dermed underlegge det tyrkisk lov. YouTube seier at dei ikkje har planar om dette og dei ikkje reknar videoane deira for å vere underlagt tyrkisk lov. Tyrkiske styresmakter har uttalt uro over at YouTube har blitt brukt til å poste enkelte videoar, som etter deira meining fornærmar nasjonalhelten Mustafa Kemal Atatürk og muslimar generelt.
Marie-Helene Östlund
Westin, med kallenamnet Billan, kom ikkje mellom dei ti beste då ho meisterskapsdebuterte under Ski-VM 1987 i Oberstdorf, og trass i at ho gjekk Sverige inn til bronse i 4 x 5 km stafett, var ho ikkje ein av medaljekandidatane til den avsluttande 20-kilometeren. Her overraska ho derimot stort og vann ein klar siger, noko som gav henne Svenska Dagbladets gullmedalje.
Gjennom OL-sesongen 1988 gjorde Westin fleire gode tevlingar, noko som førte henne opp på andreplass i verdscupen i langrenn 1988, einast finske Marjo Matikainen var betre betre. Den 27. mars avlsutta ho sesongen med å vinne sitt andre og siste verdscuprenn, ein 10 km i fristil i Rovaniemi. Under vinterleikane i Calgary måtte ho nøye seg med ein sjuandeplass på 5 km som besteplassering.
Etter eit par magre sesongar kom Westin tilbake i toppen då Ski-VM 1991 fann stad i Val di Fiemme. På 10 km kneip ho sølvmedaljen, bak suverene Jelena Välbe frå Sovjetunionen, medan ho kom på sjetteplass på 15 km. Året etter gjekk ho jamnt gode løp under Vinter-OL i Albertville, og vart som best nummer sju på 30 km.
Perioden 1993-95 nådde ikkje Marie-Helene Östlund, som ho heitte etter at ho i 1993 gifta seg med stafettverdsmeister Erik Östlund, heilt opp mot verdseliten i individuelle tevlingar. Frå Ski-VM 1995 i Thunder Bay fekk ho med seg ein bronsemedalje i 4 x 5 km stafett med det svenske kvinnelaget.
Hjarteflimmer førte til at ho la opp i 1995.
Riksveg 110
Riksveg 110 (Rv110) går mellom Karlshus i Råde og Rakkestadsvingen i Fredrikstad.
Før 1. januar 2010 var fylkesveg 110 del av vegen.
Kristiansand kommune
Kristiansand kommune er ein kommune i Agder fylke. Administrasjonssenteret er Kristiansand, som den største byen i regionen Sørlandet og er sete for fylkesadministrasjonen i Agder fylkeskommune. Den 1. januar 2020 vart Songdalen, Søgne, og Kristiansand kommunar slege saman. Kommunen vart heitande Kristiansand.
Riksveg 110
Mosseveien Fredrikstadveien
Kristiansand kommune
Samferdsel
Kristiansand er òg eit viktig knutepunkt for transport og kommunikasjon. Byen er ende- og startpunkt for E 18, E 39 og riksveg 9 over Setesdalen. Med Sørlandsbanen har byen jarnbanesamband med både Oslo i aust og Stavanger i vest. Flyplassen på Kjevik er forbunde med fleire byar i Noreg og Europa, mellom anna Amsterdam og København. Det er hyppige ferjeavgangar til Hirtshals i Danmark.
Riksveg 110
Mosseveien St. Olavs gate St. Croix gate Haldenveien
Kristiansand kommune
Kommunevåpenet
Kristiansand sitt våpen viser ei løve under ei furu på raud bakgrunn, med ei krone over og eit valspråk rundt. At krona er lukka og ikkje open, som i andre byvåpen, syner at byen vart grunnlagd av ein konge. Furua viser til at byen vart grunnlagd på ei furumo, og løva kjem frå det norske riksvåpenet. Valspråket som står under våpenet er «Causa Triumphat Tandem Bona» - den gode saka vinn til slutt.
Serenade nr. 11 av Mozart
'''Serenade nr. 11 for blåseinstrument i Ess-dur''' K. 375, vart skriven av Wolfgang Amadeus Mozart, den 15. oktober, 1781, for St. Theresa-dagen.
Den originale versjonen av serenaden er instrumentert for to klarinettar, to valthorn og to fagottar. Mozart endra seinare instrumenteringa og la til to oboar.
Verket har fem satsar:
Lydia Koidula
Lydia Emilie Florentine Jannsen var ein estisk forfattar kjend under namnet Lydia Koidula, som tyder 'Lydia av demringa'. Ho er også kalla «Koidulaulik», 'demringssongar'. Koidula var del av den estiske nasjonale våkninga, og er rekna som opphavskvinna til estisk teater. Ho høyrde til nasjonalromantikken, og skreiv mellom anna fire skodespel, fleire prosatekstar, barnesongar og over 300 dikt. Lydia Koidula har ein viktig plass i estisk historie, og har som einaste kvinne fått portrettet sitt på ein estisk pengesetel, og på estiske frimerke.
Liv
Lydia Jannsen var fødd i Vana-Vändra i den dåverande russiske provinsen Livland som dotter av journalisten og diktaren Johann Voldemar Jannsen. I 1850 flytta familien inn til byen Pärnu der faren grunnla den første estiskspråklege lokalavisa, Postimees. Etter å ha gått ut frå Pärnu saksa kõrgema tütarlastekooli (Pärnu tyske høgare jenteskole), hjelpte ho far sin i avisarbeidet hans.
Familien Jannsen slo seg ned i universitetsbyen Tartu i 1864. Trass i at nasjonalisme var motarbeidd i Tsar-Russland fekk J.V. Jannsen løyve til å driva ei landsdekkande avis på estisk, også denne med namnet Postimees. Lydia skreiv også i denne avisa og gav ut eige arbeid som del av den nye estiske litterære rørsla. Ho fekk tilnamnet Koidula av Carl Robert Jakobson då han gav ut nokre av verka hennar i ei ABC-bok.
I 1873 gifta Lydia seg med militærlegen Eduard Michelson og flytta til Kronstadt, hovudkvarteret til den russiske hæren nær St. Petersburg. Trass i årlege sommarferiar til Estland lengta Lydia alltid etter heimlandet i dei tretten åra ho blei buande der. Familien Michelsen fekk tre barn.
Lydia Koidula døydde i 1886 av brystkreft etter eit langt sjukeleie. Ho blei gravlagd i Kronstadt, men i 1946 blei leivningane hennar flytte til Tallinn.
Verk
Koidula er rekna som grunnleggjaren av estisk teater gjennom Vanemuine Selts, eit dramaselskap familien Jannsen grunnla i Tartu i 1865. Koidula omsette og tilpassa først Der Vetter aus Bremen av Theodor Körner, som ho sette opp og regisserte som Saaremaa Onupoeg ('Søskenbarnet frå Saaremaa') før ho skreiv det første heilt estiske teatersstykket Säärane mulk i 1872.
I 1866 og 1867 gav Koidula ut to diktsamlingar, Vaino-lilled og det som er rekna som hennar viktigaste, Emmajöe öpik ('Nattergalen frå Emajõgi'). Lydia Koidula var sterkt påverka av tysk litteratur, og omsette, som faren og andre samtidige estiske forfattarar, tysk prosa, dikt og dramatikk. Ho følgde stort sett den vesteuropeiske stilen med enderim til forskjell frå stilen til føregangaren Kreutzwald, som prøvde å etterlikna gamle estiske folketradisjonar. Dette gjorde diktinga hennar lettare tilgjengeleg for den jamne lesaren, og gjorde henne til ein populær diktar. Koidula viste at estisk, trass i usemje om rettskriving og omdømet som eit uutdanna bondespråk, kunne brukast til verkeleg litteratur.
Mange av dei patriotiske dikta hennar blei tonesette. Eitt av desse var «Mu isamaa on minu arm», som blei brukt til å avslutta den første estiske songfestivalen i 1869, ein tradisjon som har halde seg fram til våre dagar. Songen blei ein uoffisiell nasjonalsong under sovjettida, då den tidlegare nasjonalsongen «Mu isamaa, mu õnn ja rõõm» skriven av faren til Koidula var forboden. «Mu isamaa on minu arm» blei også brukt under Den syngande revolusjonen på 1980-talet, då Estland på nytt fekk sjølvstende.
Det siste diktet Koidula skreiv var «Enne surma- Eestimaale!» ('Før døden, til Estland!').
Minne
Då Estland fekk sjølvstende i 1991 blei bildet til Koidula trykt på 100-kroon-setelen og på frimerke.
Ho er minna med ein statue og ein park i Pärnu. I byen ligg og eit museum tileigna Koidula og faren J.V. Jannsen.
Verkliste
Utgjeve posthumt:
Peseta
Peseta (fleirtal pesetas) var mynteininga i Spania (og Andorra, saman med franske franc) fram til 31. desember 1998. Då vart den bytta ut med euro. Sidan 1. mars 2002 har ikkje pesetas vore gangbart som betaling i Spania og Andorra
Pesetaen blei delt inn i 100 céntimos heilt til inflasjonen gjorde det av med den mindre eininga. Folk brukte òg å dela ein peseta inn i fire reales.
Dverggalakse
Dverggalaksar er galaksar som er mykje mindre og naturleg mindre lyssterke enn t.d. spiral- og elliptiske galaksar. Ein vanleg definisjon er at ein dverggalakse har ein absolutt storleiksklasse svakare enn -18. Etter dette kriteriet er Dei magellanske skyene ikkje dverggalaksar, medan alle dei andre medlemmane av Den lokale gruppa er det. Dverggalaksar er vanlegvis sfæriske eller irregulære i forma, og er ofte å finna i grupper rundt meir lyssterke galaksar.
Celso Luis Gomes
Celso Luis Gomes er ein tidlegare brasiliansk fotballspelar.
Han spela for klubben Shimizu S-Pulse.
Fellesliste
Ei fellesliste er ved norske stortingsval ei liste der to eller fleire parti stiller til val saman i ein valkrins. Felleslister mellom ulike borgarlege parti var vanleg ved stortingsvala mellom 1949 og 1981, då det ikkje var høve til å inngå listesamband. Før stortingsvalet 1989 vart det igjen forbode å inngå listesamband, men til gjengjeld vart ordninga med utjamningsmandat innført, noko som gjorde det uaktuelt for dei fleste partia å stilla felleslister. I 1993 stilte likevel minipartia Pensjonistpartiet og Felles Framtid fellesliste i eit fylke.
Motivasjonen for å delta i felleslister var å hindra at stemmer vart «bortkasta» på småparti som likevel ikkje ville få mandat i eit fylke, men som, ved å stilla til val, tok stemmer bort frå andre parti som stod dei nær politisk. Eit fiktivt døme kan vera stortingsvalet i Rogamark fylke. Me tenkjer oss at Rogamark fylke har fem stortingsmandat. Fire parti, Geitepartiet, Sauepartiet, Kupartiet og Ulvepartiet stiller til val. Meiningsmålingane tyder på at Ulvepartiet har 49 % oppslutning, Sauepartiet 22 % og Geitepartiet 21 %, medan Kupartiet ligg an til 8 %. Avhengig av korleis mandatutrekninga foregår er det mogleg å tenkja seg at Ulvepartiet då vil enda opp med tre av mandata, medan Sauepartiet og Geitepartiet får eit mandat kvar, og Kupartiet ingen. Dersom Geitepartiet, Sauepartiet og Kupartiet derimot stiller til val i ei fellesliste vil dei til saman frå 51 % av stemmene mot Ulvepartiet sine 49 %. Då vil felleslista få tre mandat, og Ulvepartiet berre to. Fordelinga av mandata innad i felleslista ville då bli avgjort ved forhandlingar om korleis lista skulle setjast opp i forkant av valet. Sjølv om Kupartiet ikkje skulle få ein av sine kandidatar på ein av dei tre første plassane kunne det likevel vera naturleg å delta i felleslista for å redusera antal mandat for Ulvepartiet, iallfall dersom Kupartiet fann at det hadde meir til felles med Geitepartiet og Sauepartiet enn Ulvepartiet.
I den praktiske politikken vart det ofte slik at to eller fleire av dei borgarlege partia, Høgre, Kristeleg Folkeparti, Senterpartiet/Bondepartiet, Venstre eller Det Liberale Folkepartiet/Det Nye Folkepartiet stilte felleslister saman, for å redusera antal mandat som gjekk til Arbeidarpartiet. Kva parti som stilte saman med kva varierte frå fylke til fylke, og frå val til val, avhengig av kvart parti si oppslutning og forholda mellom partia. Det året felleslister vart mest brukt var i 1949, då 6,2 % av røystene gjekk til ulike felleslister. Det einaste dømet på ei sosialistisk fellesliste var i 1969, då Sosialistisk Folkeparti og Norges Kommunistiske Parti stilte fellesliste i Bergen.
Etter at ordninga med utjamningsmandat vart innført før stortingsvalet 1989 gir det ikkje lenger meining å stilla felleslister. Stemmer som er "bortkasta" i den forstand at dei ikkje gir utteljing i mandat i ein særskilt valkrins, blir nemleg no tald med i utrekninga av utjamningsmandat, og kan difor likevel gje vinst i form av ein stortingsplass.
Kiss Me Once Tour
Kiss Me Once Tour er den fjortande konsertturne av den australske songaren Kylie Minogue, til støytte for det tolvte studioalbumet hennar, Kiss Me Once (2014). Turneen byrja den 24. september 2014 i Liverpool i England. Den første etappen innedeld konsertar i europeiseke arenaer. I mars 2015 flytta turneen til Australia. På slutten av 2014 nådde turneen 96. plassen på «Top 100 Worldwide Tours» frå Pollstar, tena 17 millionar dollar for 258 konsertar i Europa.
Haldor Midthus
Haldor Midthus var ein lærar frå Lysekloster i Os. Han er mest kjend for å ha grunnlagt den norske esperantorørsla.
Torc Mountain
Torc Mountain er eit fjell i County Kerry i Republikken Irland med ei høgd på 535 meter over havet. Torc Mountain har fått namnet sitt etter eit forheksa villsvin som der tok livet av ein mytologisk helt kalla Fionn mac Cumhaill.
Ljuboten
Ljuboten (makedonsk Љуботен, serbisk Љуботан, Ljubotan, albansk Luboteni) er eit fjell i Šar Planina på grensa mellom Nord-Makedonia og Kosovo. Fjellet har ei høgd 2 498 meter over havet.
Mange fjellklatrarar kjem for å klatre til toppen av fjellet. I terrenget rundt finn ein mange enger og Livaditskosjølen. Om vinteren er det vanlegvis over ein meter snø på fjellet.
Sodankylä
Sodankylä (nordsamisk Soađegilli) er ein kommune i landskapet Lappland i Finland. I Sodankylä bur det rundt 8,800 menneske, flatevidda er 12,415 km².
Masao Sugimoto
Masao Sugimoto er ein tidlegare japansk fotballspelar.
Han spela for klubbane Yamaha Motors og Shimizu S-Pulse.
Algebra
Algebra (frå arabisk: al-jabr «foreining, kombinasjon») er ei grein av matematikken som i den enklaste og eldste forståinga vert definert som læra om likningar og rekning med tal og variablar, men vert i dag oppfatta meir generelt om studiet av algebraiske system og avbildingar av slike. Algebra omfattar gruppeteori, transformasjons- og invariant-teori, ideal- og ringteori, kroppteori og eliminasjon, med bruk på algebraisk geometri, talteori og algebraiske funksjonar.
Omgrepet vart først nytta av den persiske matematikaren al-Khwarizmî, som nytta ordet om den handlinga han gjorde då han forenkla ei likning
Algebra har opphavet sitt i berekningar for det praktiske livet, til dømes frå bankverksemd og navigasjon, særleg i Italia i renessansen. Tidlegare vart matematikken stort sett uttrykt verbalt. Det var arabarane som utvikla den greske matematikken i retning av ein formelbasert stil. På 1400- og 1500-talet var det stor variasjon og lite semje mellom matematikarar om symbolbruken. Likskapsteiknet vart første gong brukt i England, medan «+» og «-» stammar frå Tyskland. På Descartes si tid var algebraen likevel etablert med ein notasjon som liknar mykje på dagens. På Newtons tid kan ein seia at algebraen var godt etablert som ei eiga grein av matematikken.
Historie
Algebraen utvikla seg frå eit ønske om å løyse likningar, og frå gammalt av har ordet vorte omsett med «læra om likningar». I skulen fokuserer ein mest på manipulering av bokstavuttrykk og løysning av likningar. Det er vanleg å skilje mellom dei tre ulike stadia i algebraen si historie: retorisk algebra, synkopert algebra og symbolsk algebra.
Retorisk algebra
Retorisk algebra knyter vi gjerne til perioden fram til den greske matematikaren Diofant som levde kring 250 e.Kr., men i mange kulturar går perioden enno lenger fram. På denne tida vart alle matematiske oppgåver skrivne med vanlege ord. Der me ville nytta x og y i dag nytta ein fulle setningar for å forklare samanhengane. Retorisk algebra stammar frå Egypt og Mesopotamia for omkring 4000 år sidan. Hovudkjelda frå den egyptiske matematikken er Moskva-papyrusen og Rhind-papyrusen. Mange av dei praktiske problema frå denne papyrusen leier til enkle lineære likningar. Egyptarane hadde metodar for å løyse båe lineære likningar og andregradslikningar.
Kunnskapen me har om matematikk i det gamle Mesopotamia har me hovudsakleg frå funn av ei rekke leirtavler. Omkring 2000 f.Kr. hadde babylonarane utvikla ein retorisk algebra. Dei kunne blant anna løyse andregradslikningar ved å lage fullstendige kvadrat. Elles nytta dei ein metode som bestod av gjentatte gjettingar og justeringar. Me finn retorisk algebra i andre kulturar òg, til dømes i Kina og den greske antikken.
Al-Khwârismî og andre arabiske matematikarar vert òg knytte til den retoriske tradisjonen, og dei nytta heller ikkje bokstavsymbol i matematikken sin. Hjå Leonardo av Pisa var stilen òg retorisk.
Synkopert algebra
Frå Diofant og fram mot Viète var det ei forsiktig utvikling av symbolbruk blant matematikarane. I Europa i renessansen byrja utviklinga av symbolbruk å utvikla seg noko raskare, og dei italienske reknemeistrane byrja å nytta forkorting for ukjente faktorar. På slutten av 1500-talen var det vanleg å nytte bokstavane «p» og «m» som symbol for pluss og minus, medan tyskaren Johannes Regiomontanus truleg var den første som nytta symbola + og – i ein tekst frå 1456. Likskapsteiknet vart innført i 1557 av Robert Recorde, og Leibniz innførte prikksymbolet for multiplikasjon i 1686. I 1659 vart det første divisjonsteiknet trykt i ei bok av Johann Henrich Rahn.
Symbolsk algebra
Interessa for matematikk voks i Europa mot slutten av mellomalderen, og verka til dei gamle meistrane vart etter kvart oppdaga att. I renessansen blomstra den europeiske matematikken opp, blant anna med dei italienske reknemeistrane som kunne løyse likningane av båe tredje og fjerde grad. Det var i denne perioden den algebraiske symbolbruken byrja å utvikla seg fram mot vår «moderne» notasjon. Den franske matematikaren Francois Viète vert rekna for å innleie den perioden som me kallar for symbolsk algebra. Han nytta abstraksjon, symbolbruk og notasjon som gjorde algebraen mykje lettare tilgjengeleg for dei matematikarane som følgde etter. Den symbolske algebraen la også grunnlaget for store framsteg i utviklinga av funksjonsomgrepet og analytisk geometri
På 1600-talet grunnla Rene Descartes den analytiske geometrien, som me kan sjå på som bruken av algebra på geometri. I det same hundreåret gjorde Pierre de Fermat fleire oppdagingar innanfor talteorien, som ein kan skildre som algebra brukt i studia av eigenskapane til heiltala. I hundreåret etter finn me mellom anna arbeida til Isaac Newton og Leonhard Euler, og i 1799 offentleggjorde Carl Friedrich Gauss sitt berømte bevis for at ei algebraisk likning av n-te grad har «n» røter. I 1824 publiserte den norske matematikaren Niels Henrik Abel den fyrste av sine banebrytande arbeid innanfor algebra; beviset for at det er umogleg å løyse allmenne likningar av høgare enn 4. grad gjennom rotutdraging.
Seinare kjente namn innanfor algebraen er Évariste Galois, Charles Hermite og Leopold Kronecker.
Hovudområde i algebra
Algebraen vert delt inn i tre delar, den retoriske, den synkoperte og den symbolske algebraen. Desse tre periodane har kvar gjort sitt for utviklinga av algebraen. Ettersom den første delen kom frå Egypt, er det naturleg av me kjem over uttrykk som regula falsi (gjett og juster) som var den måten dei laga likningane på.
Ei anna inndeling er :
Praktisk algebra
Dei tre kvadratsetningane gjer somme berekningar litt enklare å ta som hovudrekning.
Bacalao
Bacalao eller bakalao (frå spansk bacalao, spansk for ‘torsk’) er ein fiskerett, opphavleg spansk eller portugisisk, sett saman av utvatna klippfisk, ofte med lauk, poteter, tomat og ikkje minst olivenolje og spansk pepar.
Shinichiro Kato
Shinichiro Kato er ein tidlegare japansk fotballspelar.
Han spela for klubben Shimizu S-Pulse.
PLANELM-medaljen
PLANELM-medaljen vert delt ut til personell som er knytt til staben ved SHIR-brigaden (Planning Element, Multinational United Nations Stand by Forces High Readiness Brigade) i Danmark.
Transkripsjon i lingvistikk
Transkripsjon (frå latin trans-, kryssa, og scribere, skrive) er det å overføre meining til skrift. Ein kan til dømes transkribera tale til skrift og tekst frå eit alfabet til eit anna.
KNBLO-medaljen
Nijemegenmedaljen er ein medalje for deltaking i den fire dagar lange marsjen i byen Nijemegen i Nederland. Dette er det einaste utanlandske dugleiksmerket som er godkjent for bruk på norsk uniform. Dette er òg det einaste av dugleiksmerka der ein får ein medalje ved fyrste gongs deltaking. Den fyrste marsjen vart halden i 1909. Den vert arrangert årleg av De Koninklijke Nederlandse Bond voor Lichamelijke Opvoeding (KNBLO) (Det kongelege nederlandske sambandet for lekamleg oppføding). Dagleg marsjlengd er mellom 30 og 50 kilometer alt etter alder og kjønn på deltakaren.
Fjærland
Fjærland er eit sokn og ei bygd i Sogndal kommune i Vestland fylke og ligg på begge sider av inste delen av Fjærlandsfjorden, som er ein arm av Sognefjorden.
Fjærland ligg ved foten av Jostedalsbreen, omgjeve av høge fjell, og hadde lenge ikkje anna samband med omverda enn med båt. Dette forandra seg då dagens Riksveg 5 vart vidareført i tunnel til bygda i 1986. Jostedalsbreen nasjonalpark er lettast tilgjengeleg i Fjærland (Sogndal kommune), og i Jostedalen (Luster kommune), og breen er godt synleg frå Riksveg 5. Ein kan òg gå på guida breturar ved å kontakte bremuseet. Norsk bremuseum ligg ved fjordbotn, medan Mundal hotell og Fjærland kyrkje ligg kring to kilometer lenger ute på vestsida av fjorden, i Mundal. I Mundal har det sidan 1995 òg vore bokby.
Mange turistar kjem til Fjærland i sommarhalvåret for naturopplevingar, blant dei i mange år Walter Mondale, som hadde eit spesielt tilhøve til staden sidan besteforeldra hans kom frå bygdesenteret Mundal. Det var han som opna Fjærlandstunnelen. Mange cruisebåtar er innom Fjærland.
Ved folketeljinga i 2001 budde det 284 personar i Fjærland delområde. Dei var fordeld på 145 i Indre Fjærland grunnkrins, 128 i Mundal grunnkrins og 11 i Ytre Fjærland grunnkrins.
Kommunesoge
Ved skipinga av formannskapsdistrikta i 1838 høyrde Fjærland til Leikanger. I 1850 vart Leikanger deld i to og Fjærland høyrde frå då til den nyoppretta Balestrand kommune. Slik var det i 150 år til år 2000 då området etter ei folkerøysting vart overført til Sogndal kommune.
Fjærland kyrkjesokn
Fjærland er eit kyrkjesokn i Indre Sogn prosti. Det er ei kyrkje i soknet, Fjærland kyrkje frå 1861 i Mundal. Dagens kyrkje erstatta ei tømra kyrkje frå kring 1610. Før det stod det ei stavkyrkje frå 1100-talet på garden Bøyum fire kilometer nordom Mundal. Frå 1850 til 2000 høyrde soknet til Balestrand prestegjeld, og fram til 1861 heitte det Mundal sokn. Før 1850 høyrde Fjærland til Leikanger prestegjeld.
Marcos Fernando Nang
Marcos Fernando Nang er ein tidlegare brasiliansk fotballspelar.
Han spela for klubben Shimizu S-Pulse.
Shoichi Tanaka
Shoichi Tanaka er ein tidlegare japansk fotballspelar.
Han spela for klubben Shimizu S-Pulse.
Cahafjella
Cahafjella (An Ceachach på irsk) er ei låg fjellkjede av sandstein på Bearahalvøya sørvest i County Cork i Republikken Irland. Den høgaste toppen er Hungry Hill med ei høgd på 685 meter over havet.
Frå dei italienske hagane ved Ilnacullin i Glengarriff har ein flott utsyn mot fjellet Sugarloaf.
Serenade nr. 12 av Mozart
'''Serenade nr. 12 for blåseinstrument i c-moll''' K. 388/384a, vart skriven av Wolfgang Amadeus Mozart i 1782 eller 1783. Verket vert stundom kalla «Nacht Musique». I 1787 transkriberte Mozart verket for bratsjkvintett. Denne transkripsjonen fekk namnet Strykekvintett, K. 406/516b.
Serenaden er instrumentert for to oboar, to klarinettar, to valthorn og to fagottar.
Verket har fire satsar:
Menuetten er ein kanon.
Game Boy
Game Boy (ゲームボーイ) er ein handhalden spelkonsoll som er laga av det japanske føretaket Nintendo. Spelkonsollen vart lansert i 1989 og kom ilag med spelet Tetris
Game Boy er den første konsollen i Game Boy-serien og vart lansert første gong den 21. april 1989 i Japan. Maskina er basert på ein Z80 prosessor, hadde ein liten svart og grøn reflektiv LCD-skjerm, ein åttevegs styreknapp, to handlingsknappar (A og B), og Start- og Select-knappar. Game Boy speler spel frå ROM-baserte medium i små plastikkeniningar som ein kunne skifte ut, kalla spelekassettar. Dataspelet Tetris hjelpte Game Boy med å nå ut til dei store massane, og står bak mykje av suksessen til plattforma. I starten var konsollen berre tilgjengeleg i ein nøytral gråfarge, men i 1995 gav Nintendo ut modellar i fleire ulike fargar og reklamerte for dei med ein Play It Loud!-kampanje (spel høgt).
Game Boy Pocket
I 1996 lanserte Nintendo Game Boy Pocket; ei mindre og lettare ny utgåve som kravde færre batteri. Med plass til 2 stk AAA batteri kunne maskina halde det gåande i om lag ti timar med speling. Denne versjonen fekk ein mindre linkport, og ein treng såleis ein adapter for å kople Game Boy Pocket saman med den eldre Game Boy-utgåva. Denne porttypen vart seinare nytta på alle dei nyare Game Boy-modellane. Fargene på skjermen vart endra til ekte svart-kvitt i staden for grønfargane som originalen nytta. Den første utgåva hadde ikkje LED-lampe for å vise straumnivået til batteriet, men dette vart seinare lagt til etter etterspørsel om dette frå kundane.
Game Boy Light
Game Boy Light vart lansert i 1998, men berre i Japan. Denne utgåva var litt større enn Pocket-utgåva, og hadde opplyst skjerm for speling i mørke og svakt lys. Light nytta 2 stk. AA batteri som rakk til kring tjue timar med speling med lyset av og tolv timar med lyset på. Maskina er den einaste handhaldne spelkonsollen Nintendo kom ut med fram til lanseringa av Game Boy Advance SP i 2003.
Malesjevo
Malesjevo (bulgarsk Малешевска планина) er eit fjell aust i Nord-Makedonia og vest i Bulgaria. Det er det tredje av fem fjell i fjellgruppa Osogovo-Belasitsa, som òg vert kalla Dei vestlege grensefjella. Det høgaste punktet er Ilyov Vrah (1 803 moh).
På den bulgarske sida dekkjer fjellet eit område på 497 km². Her finn ein rikt dyre- og planteliv med mange artar frå Middelhavsområdet. Det er to naturrerservat som vernar om det den varierte naturen.
Noregsmeisterskapen i fotball for menn 1956
33 444 tilskodarar såg kampen som vart spelt på Ullevaal Stadion i Oslo. Dommar var Gunnar Andersen. Dette var fjerde gongen Skeid vann noregsmeisterskapen. Skeids vinnerlag: Øivind Johannessen, Arne Winther, Knut Gudem, Jan «Jonas» Gulbrandsen, Leif Belgen, Jack Farem, Jan Erik Wold, Hans Nordahl, Harald Hennum, Finn Gundersen og Bernhard Johansen.
Larvik Turnslag: Thor Kristiansen, Markus Borgersen, Harry Boye Karlsen, Einar Danielsen, Asbjørn Hansen, Øivind Johansen, Erling Mathisen, Gunnar Thoresen, Reidar Sundby, Per Ljostveit og Finn Rismyhr.
Telde
Telde er ein kommune aust på øya Gran Canaria i Kanariøyane i Spania. Han er den nest største kommunen på øya med rundt 100 000 innbyggjarar.
Mo
MO, Mo, mO og mo kan tyda:
Telde
Nabokommunane er Las Palmas de Gran Canaria, Ingenio, Valsequillo og Santa Brígida.
Mo
Stadar der namnet Mo er gardsnamn:
Bridgetown
Byen vart grunnlagd av Storbritannia i 1628, og etter at britane tidlegare hadde hatt tilhald i Holetown. Bridgetown er eit stort turitsmål i Karibia, og byen er eit viktig økonomi- og konferansesenter i Karibia. I tillegg vert det produsert sukker, rom og melasse.
Mo
Personar med namnet Mo
Sjå òg Moe
Telde
Atlanterhavet ligg i aust og jordbruksområde dekkjer framleis sentrale og austlege områda, medan resten av kommunen er fjellendt. Gran Canaria internasjonale flyplass ligg i kommunen.
Fram til 1980-åra var jordbruk den dominerande industrien. I nyare år har hovudnæringa vore private føretak og turisme.
Jää kestma, Kalevite kange rahvas
«Jää kestma, Kalevite kange rahvas» («Hald ut, Kalevs standhaftige søner») var nasjonalsong for Den estiske sosialistiske sovjetrepublikken fra 1945 til 1991, på estisk «Eesti Nõukogude Sotsialistliku Vabariigi hümn».
Historie
Melodien til nasjonalsongen var skriven av Gustav Ernesaks og teksten av Johannes Semper. Denne nasjonalsongen og nasjonalsongen for den Den karelo-finske sosialistiske sovjetrepublikk var dei einaste sovjetiske nasjonahymnane som i teksten ikkje nemnde russararane. Den 21. juli 1956 fekk songen ny tekst, der namnet til Josef Stalin var teke bort. Det er den siste versjonen som er gjeven att nedanfor.
Koji Nakahara
Koji Nakahara er ein tidlegare japansk fotballspelar.
Samurai
Samurai (侍) var ein krigar-aristokrat i det føydale Japan. Ordet «samurai» betyr 'ein som tener', og samuraiane tente som regel ein høgareståande aristokrat, ein daimyo. Ein herrelaus samurai blei kalla ein ronin.
Samuraiane følgde ein æreskodeks, bushido ('riddaren sin veg'), som skildra korleis ein samurai skulle leve og døy. Desse tradisjonane varte lenge etter samuraiane, og var viktige i den japanske hæren heilt til etter andre verdskrigen. Samuraiane mista dei fleste av privilegia sine under Meijirestaurasjonen i 1868.
Koji Nakahara
Han spela for klubben Shimizu S-Pulse.
Samurai
Den klassiske væpninga for ein samurai var to sverd, det lange katana og det kortare wakizashi, saman kalla daisho. Daisho blei bore i obi, på venstre side av kroppen. Katana var forboden å bere for ikkje-samuraiar.
Sjølv om det ikkje finst samuraiar meir så lever dei vidare som eit symbol for det historiske Japan og for klassisk krigarmoral. Dei blir ofte skildra i filmar, tv-seriar, bøker og teikneseriar både i Japan og i resten av verda. Variantar av stridsteknikkane deira lever vidare i dag som moderne budo-kampsportar som iaido, kendo og judo.
Tsjeljabinsk oblast
Tsjeljabinsk oblast, (russisk Челябинская область) er ein provins i Russland og eit av føderasjonssubjekta i den russiske føderasjonen. Hovudstaden er Tsjeljabinsk, arealet er 87 900 km² og innbyggjartalet er 3 551 000 (2005).
Bogotá
Bogotá, offisielt kalla Bogotá, D.C. (D.C. for «Distrito Capital», 'hovudstadsdistrikt'), òg kalla Santa Fe de Bogotá, er hovudstaden i Colombia. Han er også den største byen i landet med nesten 6,8 millionar innbyggjarar (folketeljing 2005). Bogotá og Soacha, den største forstaden til hovudstaden, har eit estimert folketal på nesten 7,9 millionar innbyggjarar.
Historie
Opphavleg vart byen kalla Bacatá av Muisca-folket, og var senteret for sivilisasjonen deira før conquistadorane koloniserte området, folketalet auka. Den europeiske busetjinga vart grunnlagd 6. august 1538 av Gonzalo Jiménez de Quesada, og vart kalla Santa Fé de Bacatá, etter fødestaden hans Santa Fé og det lokale namnet. «Bacatá» hadde vorte «Bogotá» då han vart hovudstad i Det nye kongedømet Granada, som då var ein del av Visekongeriket Peru, og seinare i Visekongeriket Ny-Granada. Byen vart snart eit senter for den spanske kolonimakta i Sør-Amerika
I 1956 gjekk kommunen i lag med nabokommunane og danna eit «spesielt distrikt» (spansk Distrito Especial). Med grunnlova frå 1991 vart Bogotá stadfesta som hovudstad i Colombia, fekk namnet «Santa Fe de Bogotá», og endra kategori frå «spesielt distrikt» til «hovudstadsdistrikt» (spansk Distrito Capital).
I august 2000 skifta hovudstaden offisielt namn frå Santa Fé de Bogotá til det meir vanlege Bogotá. Dei lokale styresmaktene består av Hovudstadsdistriktet, og den noverande ordføraren er Luis Eduardo Garzón.
Plassering
Bogotá ligg midt i landet, aust for Sabana de Bogotá, 2 640 meter over havet. Sjølv om «sabana» ordrett tyder «savanne», er den geografiske staden eigentleg eit høgt platå i Andesfjella.
Sabanen grensar i aust mot Austlege Cordillera i Andesfjella. Dei omliggande åsane, som hindrar byen i å vekse, går frå sør til nord, parallelt til Guadalupe- og Monserratefjella. I vest grensar byen mot Bogotáelva, Sumapaz paramo er grensa i sør, og i nord strekker Bogotá seg over platået til landsbyane Chía og Sopó.
Ollantaytambo
Ollantaytambo er ein by i det sørlege Peru omkring 60 kilometer nordvest for byen Cuzco. Han ligg på 2792 moh. i provinsen Urubamba i Cuzco-regionen. Ved byen ligg det òg eit arkeologisk ruinområde frå inkatida. Det var inka Pachacútec som sigra over og la under seg regionen, han gjorde Ollantaytambo til krongods og bygde byen til eit seremonielt senter. Etter den spanske erobringa av inkariket fungerte staden i ein kort periode som ein tilfluktsstad for tidlegare marionettinka Manco Cápac II, som frå 1535 leidde den innfødde motstanden mot europearane. I dag gjer ruinane frå inkatida Ollantaytambo til ein viktig turistattraksjon, byen er òg ein vanleg startstad for fottur på det som er kjent som inkastien.
Bogotá
Klima
Middeltemperaturen på platået er 14,0 °C, og varierer frå -8 °C til 20 °C. Ein har tørke og regntider gjennom året, og dei tørraste månadane er frå desember til mars, medan dei våtaste er frå april til november, men då har ein som regel ein periode frå juni til august der det regnar mindre.
Ollantaytambo
Historie
Rundt midten av 1400-talet innlemma inka Pachacútec Ollantaytambo i sitt maktområde og gjorde byen og dei nærliggande områda til sin personlege eigedom. Inkaen bygde opp byen med praktfulle konstruksjonar og gjennomførte omfattande terrassering med irrigasjonssystem i Urubambadalen. Byen vart residens for inkanobilitetane og terrassane blei bygd av yanaconas, inkaen sine arbeidarar. Etter at Pachacuti døydde vart eigedomen administrert av familieklanen hans, panaqa.
Brian Wilson
Brian Douglas Wilson er ein amerikansk musikar som er best kjend som leiaren og den viktigaste låtskrivaren i the Beach Boys. I bandet spelte Wilson bass, tangentinstrument, og hadde delvis solovkal, men oftast korvokal i falsett i lag med resten av gruppa. Med i bandet var òg brørne Carl og Dennis
Bogotá
Klima
Klimaforholda er uregelmessige og varierer ein del på grunn av klimafenomenet El Niño og La Niña, som oppstår i Stillehavet og som har stor innverknad på klimaet.
Ollantaytambo
Historie
Under den spanske erobringa av Peru fungerte Ollantaytambo som ein førebels tilfluktsstad og residens for Manco Cápac II då han leidde motstanden mot conquistadorane. Han forsvara byen og områda i retning hovudstaden Cuzco, som spanjolane hadde kontroll over. I 1536, vann Manco slaget om Ollantaytambo då han blokkerte vegen for ein spansk ekspedisjon. Men trass sigeren vurderte Manco stillinga si som så utsett at han kommande året flykta ned til Vilcabamba, ein busetnad i eit tett skogsområde.
Brian Wilson
Wilson var den viktigaste låtskrivaren i the Beach Boys, og er særleg høgt respektert for å ha komponert og produsert albumet Pet Sounds i 1966 og songen «Good Vibrations» i 1967, ofte på eller nær toppen av lister der beste album og song gjennom tidene er kåra. Etter Pet Sounds sette han i gang med prosjektet som fekk namnet SMiLE. Dette var eit ambisøst prosjekt, men albumet kom aldri ut som eit Beach Boys-album. Først i 2004 vart albumet ferdigstilt og gjeve ut som eit soloalbum.
Ei av årsakene til at det tok så lang tid å få ferdig albumet var nervesamanbrotet hans midt på 1960-talet. Han vart dignostisert med ei form for bipolar liding, og var ikkje heilt tilgjengeleg før ut på 1980-talet. Denne tilstanden vart forverra med han jobba med SMiLE, og han fekk etter kvart store vrangførestellingar om tekstane og musikken. Til slutt nekta han åg jere ferdig albumet og heldt seg fem år inne i sitt eige soverom. Seinare vart enkelte av songane omarbeidd og gjeve ut på andre album, som t.d. «Surf's Up» og «Cabinessence». Han arbeidde sporadisk med Beach Boys gjennom 70- og 80-talet, og i 1988 gav han ut det første soloalbumet sitt. Seinare har han gjeve ut fleire album, i tillegg til at han òg held konsertar - noko han tidlegare hadde slutta med alt i 1965 på grunn av sinnstilstanden sin.
Som eit ledd i rehabiliteringa etter samanbrotet, samarbeida Wilson med dr. Eugene Landy, ein kontroversiell psykolog som vart uglesett av dei andre Wilson-brørne og Mike Love. Love gjekk så langt som å saksøke Landy då han meinte at psykologen berre var ute etter pengar og berømmelse, og ikkje var kompetent nok til å hjelpe Wilson. Landy innrømde at han ikkje hadde verken utdanning eller kompetanse til å hjelpe Wilson, og trekte seg stille unna. unna.
Brian Wilson fekk sidan ein meir tilpassa behandling og har sidan 1988 vore langt betre.
Ollantaytambo
Historie
På 1800-talet trekte Ollantaytambo seg merksemd frå fleire utanlandske oppdagingsreisande, blant dei har Clements Markham, Ephraim Squier, Charles Wiener og Ernst Middendorf publisert utgreiingar om kva dei fann.